b'\n_START_ARTICLE_\nKawhi Leonard\n_START_SECTION_\nZgodnja leta\n_START_PARAGRAPH_\nKawhi Leonard se je rodil o\xc4\x8detu Marku Leonardu in materi Kim Leonard v Los Angelesu, Kalifornija in je tam tudi odra\xc5\xa1\xc4\x8dal. Je najmlaj\xc5\xa1i od petih otrok, ima \xc5\xa1tiri starej\xc5\xa1e sestre. O\xc4\x8deta je izgubil leta 2008, ko je bil ubit v svoji avtopralnici.\n_START_SECTION_\nSrednja \xc5\xa1ola\n_START_PARAGRAPH_\nNajprej je obiskoval srednjo \xc5\xa1olo Canyon Springs v Moreno Valley, vendar tam ni ostal dolgo. Kmalu je \xc5\xa1olo zamenjal za Martin Luther King srednjo \xc5\xa1olo, ki jo je tudi uspe\xc5\xa1no kon\xc4\x8dal. V srednje\xc5\xa1olskih letih je igral za mo\xc5\xa1tvo King High Wolves. V zadnjem letu je ekipo popeljal do 30 zmag ob le 3 porazih. Njegov soigralec je bil Tony Snell, ki je kasneje prav tako kon\xc4\x8dal v ligi NBA. Njegova srednje\xc5\xa1olska statistika je v tem letu zna\xc5\xa1ala 22.6 to\xc4\x8dke, 3.9 asistence in 3.0 blokade na tekmo. S svojimi izjemnimi predstavami si je prislu\xc5\xbeil naziv California Mr. Basketball. _NEWLINE_Spletni portal Rivals.com je Leonarda leta 2009 ozna\xc4\x8dil za rekruta s 4 zvezdicami in ga razvrstil kot 48. igralca v dr\xc5\xbeavi, 8. med krilnimi ko\xc5\xa1arkarji.\n_START_SECTION_\nUniverza\n_START_PARAGRAPH_\nKawhi je obiskoval San Diego State Univesity, za katero je nastopil na 70 tekmah. V tistem \xc4\x8dasu je bilo ko\xc5\xa1arkarsko mo\xc5\xa1tvo Aztecs te univerze precej neatraktivna destinacija, saj se 6 sezon zapored niso uvrstili na NCAA turnir. Tako je bila odlo\xc4\x8ditev Leonarda, ki je prihajal iz ene najbolj\xc5\xa1ih ekip ju\xc5\xbene Kalifornije, presenteljiva. Glavni razlog zanjo je bila odsotnost ponudb prepoznavnej\xc5\xa1ih \xc5\xa1ol kot so Duke, Severna Karolina in Kentucky. Najbolj\xc5\xa1e univerze namre\xc4\x8d niso menile, da je Leonard dovolj dober za njihov program in so bile prepri\xc4\x8dane, da ne bo sodil v njihov sistem. V svoji prvi sezoni (2009-2010) je Leonard popeljal svojo ekipo do izkupi\xc4\x8dka 25-9 (zmage-porazi) in do naslova prvaka turnirja Mountain West Conference (MWC). Zbral je najve\xc4\x8d skokov v MWC, bil izbran za novinca leta MWC in v prvo peterko MWC. Poleg tega si je prislu\xc5\xbeil tudi naslov najkoristnej\xc5\xa1ega igralca finala MWC turnirja. Univerza si je priborila avtomatsko uvrstitev na NCAA turnir, vendar je izgubila \xc5\xbee vprvem krogu, proti University of Tenessee, z rezultatom 62-59. Kawhi je na tej tekmi zabele\xc5\xbeil 12 to\xc4\x8dk in 10 skokov. Njegova statistika je v sezoni 2009-10 zna\xc5\xa1ala v povpre\xc4\x8dju 12.7 to\xc4\x8dke in 9.9 skoka na tekmo. _NEWLINE_Tudi v drugi sezoni (2010-2011) je ekipa uspe\xc5\xa1no nastopala v MWC in kon\xc4\x8dala s \xc5\xa1e bolj\xc5\xa1im izkupi\xc4\x8dkom zmag in porazov: 34-3. Ponovno so osvojili naslov prvaka turnirja MWC. Leonard je bil vodilni igralec v razli\xc4\x8dnih statisti\xc4\x8dnih kategorijah in osvojil je tudi ve\xc4\x8d individualnih nagrad. Aztecs so na NCAA turnirju nastopili bolje kot v prej\xc5\xa1nji sezoni in se uvrstili med najbolj\xc5\xa1ih 16. Izlo\xc4\x8dili so jih Connecticut Huskies, ki so v nadljevanju postali tudi prvaki turnirja. Leonard je bil izbran v drugo peterko All-America in zapustil San Diego State ter se prijavil na 2011 NBA nabor. V svoji drugi sezoni je izbolj\xc5\xa1al svojo osebno statistiko in v povpre\xc4\x8dju dosegal 15.7 to\xc4\x8dke in 10.4 skoka na tekmo.\n_START_SECTION_\nNBA Nabor 2011\n_START_PARAGRAPH_\nPo poro\xc4\x8danju NBA skavtov je bila Leonardova obramba nevpra\xc5\xa1ljiva. Njegove fizi\xc4\x8dne predispozicije (2.01 metra vi\xc5\xa1ine in razpon rok 2.21 metra) so mu omogo\xc4\x8dile pokrivanje ve\xc4\x8d pozicij. Velika prednost je bilo tudi njegovo skakanje, ki je bilo ve\xc4\x8d kot o\xc4\x8ditno na NBA nivoju. Najve\xc4\x8d vpra\xc5\xa1anj se je porajalo glede njegovih ofenzivnih spretnosti. V srednji \xc5\xa1oli je zadel le 25% poizkusov za 3 to\xc4\x8dke, zato so se pojavili resni dvomi o njegovi sposobnosti konsistenega zadevanja metov z razdalje v NBA. V svojem arsenalu tudi ni imel specifi\xc4\x8dne napadalne poteze, ki bi mu omogo\xc4\x8dala stalno doseganje to\xc4\x8dk. Skavte je skrbela tudi 53% uspe\xc5\xa1nost zaklju\xc4\x8devanja okoli obro\xc4\x8da, ki je bila glede na njegove fizi\xc4\x8dne sposobnosti relativno nizka. Tudi spretnosti z \xc5\xbeogo niso bile najbolj\xc5\xa1e, vidne so bile namre\xc4\x8d pomankljivosti vodenja \xc5\xbeoge, kar mu je onemogo\xc4\x8dalo ustvarjanje bolj\xc5\xa1ih prilo\xc5\xbenosti za met._NEWLINE_Predvsem nizko \xc5\xa1tevilo dose\xc5\xbeenih to\xc4\x8dk je pripomoglo k padcu Leonarda do 15. izbora. Nekatere ekipe so imele celo dva izbora med prvimi 15., vendar se niso odlo\xc4\x8dile za Kawhi-a. Za razliko od ve\xc4\x8dine pa so bili zanj izjemno zainteresirani San Antonio Spurs, ki so v njem prepoznali velik potencial. Z Indiana Peacers so se dogovorili za menjavo, in sicer so dobili 15. izbor na naboru, s katerim so izbrali Leonarda, in pravice za Erazma Lorbka ter 42. izbor. V zameno pa so Peacers-om poslali obetavnega George Hill, ki bi si v San Antoniu te\xc5\xbeko priboril mesto prvega organizatorja igre ob Tony Parker.\n_START_SECTION_\n2011-12: Novinec v ligi NBA\n_START_PARAGRAPH_\nNjegova prva sezona se je za\xc4\x8dela z zamikom zaradi NBA lockout. Kot novinec je bil povabljen na tekmo Rising Stars Challenge, v okviru vikenda vseh zvezd (All-Stars weekend), a zaradi po\xc5\xa1kodbe me\xc4\x8dne mi\xc5\xa1ice ni nastopil. Sredi sezone so Spursi v menjavi z Golden State Warriors pripeljali Stephen Jackson za Richard Jefferson. Tako je bil Leonard premaknjen v prvo peterko na pozicijo krilnega igralca. Prlo\xc5\xbenost je odli\xc4\x8dno izkoristil in na koncu sezone kon\xc4\x8dal kot 4. po glasovanju za novinca leta lige NBA. Izbran je bil tudi v prvo peterko novincev te sezone._NEWLINE_San Antonio Spursi so redni del sezone kon\xc4\x8dali z izkupi\xc4\x8dkom 50-16 in se kot prvouvr\xc5\xa1\xc4\x8deni v zahodni konferenci uvrstili v kon\xc4\x8dnico. Izgubili so v konferen\xc4\x8dnem finalu zahoda proti Oklahoma City Thunder z izidom 2-4._NEWLINE_Med poletjem 2012 je bil Leonard izbran v USA men\'s basketball Select Team, ki je trenirala skupaj z ameri\xc5\xa1ko ko\xc5\xa1arkarsko ekipo za olimpijske igre, v kateri so bili Kobe Bryant, Lebron James, Kevin Durant, Chris Paul in drugi.\n_START_SECTION_\n2012-13: Nastop v finalu lige NBA\n_START_PARAGRAPH_\nPonovno je bil povabljen na tekmo BBVA Rising Stars Challenge, kjer je nastopil za ekipo Chuck. Dosegel je 20 to\xc4\x8dk in zbral 7 skokov v zmagi nad ekipo Shaq z rezultatom 163-135. _NEWLINE_Spursi so redni del sezone uspe\xc5\xa1no zaklju\xc4\x8dili z izidom 58-24, kar je bilo dovolj za uvrstitev v kon\xc4\x8dnico in 2. mesto v zahodni konferenci. Prebiti se jim je uspelo do finala lige NBA, kjer pa so po dolgi in naporni seriji morali priznati premo\xc4\x8d na 7. tekmi Miami Heat. Leonard je v finalu dosegal 14.6 to\xc4\x8dke in 11.1 skoka na tekmo.\n_START_SECTION_\n2013-14: Prvak lige NBA in najkoristnej\xc5\xa1i igralec finala\n_START_PARAGRAPH_\nLeonard je \xc5\xa1e naprej razvijal svoj potencial in v rednem delu sezone dosegal v povpre\xc4\x8dju na tekmo 12.8 to\xc4\x8dke, 6.2 skoka, 2.0 asistence, 1.7 ukradene \xc5\xbeoge, z 52.2% metom iz igre. Vrhunec rednega dela je predstavljala tekma z Memphis Grizzlies 6. aprila 2014. Spuri so tekmo zanesljivo dobili z rezultatom 112-92. Leonard je dosegel 26 to\xc4\x8dk, kar je bil zanj najvi\xc5\xa1ji izkupi\xc4\x8dek to\xc4\x8dk v tej sezoni, ki jo je ekipa iz San Antonio-a uspe\xc5\xa1no zaklju\xc4\x8dila z izidom 62-20. To je bilo dovolj za prvo mesto v zahodni konferenci. Pomemben mejnik za Kawhi-a je bil tudi izbor v drugo obrambno peterko lige NBA._NEWLINE_V kon\xc4\x8dnici so Spursi odli\xc4\x8dno nastopili in se prebili v finale lige NBA. Ponovno je bil njihov nasprotnik Miami Heat. Na tretji tekmi finala je Leonard z odli\xc4\x8dno individualno predstavo dosegel najve\xc4\x8d to\xc4\x8dk na eni tekmi v svoji karieri, in sicer 29. San Antonio je finale prepri\xc4\x8dljivo dobil z izidom 4-1. Najkoristnej\xc5\xa1i igralec finala pa je postal prav Kawhi Leonard. V povpre\xc4\x8dju je dosegal 17.8 to\xc4\x8dke na tekmo, z 61% metom iz igre. Izjemnega pomena pa je bilo tudi njegovo pokrivanje prvega zvezdnika nasprotnikov LeBron James v obrambi. Prisilil ga je v manj metov in stikov z \xc5\xbeogo, zato je imel James precej manj\xc5\xa1i vpliv na potek igre. Leonard je postal tretji najmlaj\xc5\xa1i igralec, ki je osvojil nagrado najkoristnej\xc5\xa1ega igralca finala (22 let in 351 dni). Poleg tega je postal \xc5\xa1ele \xc5\xa1esti igralec s tem dose\xc5\xbekom, ki pred tem ni nastopil na tekmi vseh zvezd (All-Star).\n_START_SECTION_\n2014-15: Najbolj\xc5\xa1i obrambni ko\xc5\xa1arkar leta v ligi NBA\n_START_PARAGRAPH_\nSezona se je za Leonarda za\xc4\x8dela ote\xc5\xbeeno. Izpustiti je moral zadnjih \xc5\xa1est pripravljalnih tekem in uvodno tekmo sezone proti Dallas Mavericks, zaradi infekcije desnega o\xc4\x8desa. Debitiral je tako na tekmi proti Phoenix Suns 31. oktobra, vendar je \xc5\xa1e vedno imel te\xc5\xbeave z motnjo vidljivosti. Navkljub te\xc5\xbeavam je nadaljeval z igranjem in 10. novembra v zmagi nad Los Angeles Clippers, z rezultatom 89-85, dosegel najve\xc4\x8d to\xc4\x8dk v sezoni - 26. Zaradi novih zdravstvenih te\xc5\xbeav - te\xc5\xbeave z desno roko, v katero je tudi dobil injekcijo - je bil prisiljen izpustiti \xc5\xa1e nekaj dodatnih tekem. Izpustil je 15 tekem in bil odsoten od 22. decembra do 16. januarja, ko je ponovno zaigral na tekmi proti Portland Trail Blazers, ki so jo Spursi dobili z rezultatom 110-96. Ob povratku je dosegel 20 to\xc4\x8dk in temu dodal \xc5\xa1e 4 skoke, 5 asistenc in 3 ukradene \xc5\xbeoge._NEWLINE_5. aprila je Kawhi poskrbel za nov vrhunec sezone. Svojo ekipo je popeljal do zmage nad Golden State Warriors z rezultatom 107-92. Pri tem je izena\xc4\x8dil svoj najvi\xc5\xa1ji to\xc4\x8dkovni izkupi\xc4\x8dek te sezone - 26 to\xc4\x8dk, ob tem pa je dosegel tudi najve\xc4\x8d ukradenih \xc5\xbeog v svoji karieri - 7. Spursi so sezono zaklju\xc4\x8dili z izkupi\xc4\x8dkom 55-27, kar je bilo dovolj za 6. mesto v zahodni konferenci. 23. aprila je bil Leonard progla\xc5\xa1en za najbolj\xc5\xa1ega obrambnega ko\xc5\xa1arkarja leta v ligi NBA. Postal je \xc5\xa1ele tretji ko\xc5\xa1arkar ob Michael Jordan in Hakeem Olajuwon, ki je osvojil to priznanje in nagrado za najkoristnej\xc5\xa1ega igralca finala lige NBA. V svojo osebno statistiko je vpisal 16.5 to\xc4\x8dke, 7.2 skoka, 2.5 asistence, 2.3 ukradene \xc5\xbeoge, pri 48% metu iz igre, v povpre\xc4\x8dju na tekmo. _NEWLINE_V kon\xc4\x8dnici so izpadli \xc5\xbee v prvem krogu proti Los Angeles Clippers-om, z izidom 3-4. Na tretji tekmi je Leonard postavil nov mejnik v svoji karieri in dosegel najve\xc4\x8d to\xc4\x8dk na tekmi kon\xc4\x8dnice - 32.\n_START_SECTION_\n2015-16: Prvi nastop na tekmi vseh zvezd\n_START_PARAGRAPH_\nPo koncu sezone 2014-2015 se je Leonardu iztekla pogodba s Spursi, vendar se je 16. julija 2015 dogovoril za novo petletno pogodbo, vredno 90 milijonov ameri\xc5\xa1kih dolarjev. Sezona se je za\xc4\x8dela obetavno. Na otvoritvi 28. oktobra je dosegel 32 to\xc4\x8dk na tekmi proti Oklahoma City Thunder, ki so jo sicer izgubili z rezultatom 112-106. Leonard je postavil nov osebni mejnik dose\xc5\xbeenih to\xc4\x8dk na eni tekmi. Novo vrhunsko predstavo je pripravil 3. decembra v zmagi nad Memphis Grzzlies z 103-83. Dosegel je 27 to\xc4\x8dk in zanj rekordnih 7 zadetih trojk. Odli\xc4\x8dne predstave so mu prislu\xc5\xbeile dovolj glasov za tekmo vseh zvezd. Tako je bil 21. januarja 2016 izbran v prvo peterko zahodne konference za tekmo zvezd 2016. Postal je \xc5\xa1ele 6. igralec v zgodovini San Antonio Spurs, ki je nastopil na tej tekmi. Ekipa zahoda je tekmo prepri\xc4\x8dljivo dobila z rezultatom 196-173. Leonard je ob tem dosegel 17 to\xc4\x8dk, temu pa dodal 6 skokov in 3 asistence. _NEWLINE_Tudi v nadaljevanju sezone je Kawhi nadaljeval z izvrstnimi nastopi. 23. marca je ponovno dosegel 32 to\xc4\x8dk na tekmi proti Miami Heat. Tekmo je ekipa s San Antonia dobila z rezultatom 112-88. S to zmago so Spursi podalj\xc5\xa1ali svoj niz zmag na doma\xc4\x8dem terenu na 45 tekem. Zmaga nad Toronto Raptors, z 102-95, 2. aprila, je prinesla nov najvi\xc5\xa1ji dose\xc5\xbeek to\xc4\x8dk na eni tekmi Leonarda. Dosegel jih je namre\xc4\x8d 33. S to zmago so Spursi dosegli tudi rekordno 64. zmago v eni sezoni, s \xc4\x8dimer so presegli 63 dobljenih tekem v sezoni 2005-06. Podalj\xc5\xa1ali so tudi svoj niz dobljenih tekem na doma\xc4\x8dem terenu na 39 od za\xc4\x8detka sezone. Redni del sezone so kon\xc4\x8dali z izidom 67-15, kar je bilo dovolj za drugo mesto v zahodni konferenci. Leonard je ponovno osvojil nagrado za najbolj\xc5\xa1ega obrambnega ko\xc5\xa1arkarja leta v ligi NBA. Postal je prvi igralec, ki ne igra pozicije centra, ki je nagrado osvojil v zaporednih sezonah po Dennis Rodman. Prvi\xc4\x8d je bil izbran v prvo peterko lige NBA. Poleg tega je kon\xc4\x8dal 2. v glasovanju za najkoristnej\xc5\xa1ega igralca sezone, takoj za Stephen Curry. Leonardova statistika je v tej sezoni zna\xc5\xa1ala v povpre\xc4\x8dju na tekmo 21.2 to\xc4\x8dke, 6.8 skoka, 2.6 asistence, 1.8 ukradene \xc5\xbeoge, pri 51% metu iz igre._NEWLINE_V kon\xc4\x8dnici so v prvem krogu uspe\xc5\xa1no izlo\xc4\x8dili Memphis Grizzlies z 4-0. Na tretji tekmi je Leonard z 32 to\xc4\x8dkami poskrbel za izena\xc4\x8denje svojega najbolj\xc5\xa1ega strelskega izkupi\xc4\x8dka v kon\xc4\x8dnici. V drugem krogu so se pomerili z Oklahoma City Thunder. Na tretji tekmi je Leonard svojo ekipo z 31 to\xc4\x8dkami in 11 skoki popeljal do vodstva v zmagah z 2-1, vendar so Spursi v nadaljevanju izgubili naslednje tritekme in izpadli iz kon\xc4\x8dnice.\n_START_SECTION_\n2016-17:  Ponovni izbor v najbolj\xc5\xa1o peterko sezone lige NBA\n_START_PARAGRAPH_\nNovo sezono so 25. oktobta Spursi pri\xc4\x8deli z zmago nad Golden State Warriors (129-100). Leonard je blestel z 35 to\xc4\x8dkami, kar je pomenilo nov osebni rekord, in 5 ukradenimi \xc5\xbeogami. Ponovno je svoj najvi\xc5\xa1ji to\xc4\x8dkovni izkupi\xc4\x8dek presegel 14. januarja proti Phoenix Suns, ki pa jo je njegova ekipa izgubila s 105-108. Ob porazu je Kawhi dosegel 38 to\xc4\x8dk. S tem je tudi zabele\xc5\xbeil niz 3 zaporednih tekem, na katerih je presegel mejo 30 to\xc4\x8dk in s tem postal prvi ko\xc5\xa1arkar San Antonia po Tony Parker, ki mu je to uspelo. Ta niz mu je uspelo podalj\xc5\xa1ati na 5 tekem proti Denver Nuggets 19. januarja, ko je dosegel 34 to\xc4\x8dk. Istega dne je bil imenovan tudi v prvo peterko ekipe zahodne konference za tekmo vseh zvezd. Dva dni kasneje je ponovno zablestel v zmagi nad Cleveland Cavaliers z 118-115. \xc5\xa0e enkrat ve\xc4\x8d je podrl svoj rekord dose\xc5\xbeenih to\xc4\x8dk na eni tekmi s strelskim izkupi\xc4\x8dkom 41 to\xc4\x8dk. Postal je prvi igralec San Antonia po letu 1986, ki mu je na \xc5\xa1estih zaporednih tekmah uspelo dose\xc4\x8di 30 to\xc4\x8dk ali ve\xc4\x8d. S svojimi odli\xc4\x8dnimi predstavami si je priboril naziv igralec tedna zahodne konference med 16. in 22. januarjem. _NEWLINE_13. februarja so San Antonio Spursi premagali Indiana Peacers z 110-106. Leonard je dosegel 32 to\xc4\x8dk in temu dodal 6 skokov ter 4 ukradene \xc5\xbeoge. Ponovno je dosegel niz 5 zaporednih tekem z dose\xc5\xbeenimi vsaj 30 to\xc4\x8dkami. Zmaga nad Peacersi je predstavljala 42. v sezoni, kar je pomenilo, da so si Spursi \xc5\xbee 20 sezono zapored zagotovili zmagovalni izkupi\xc4\x8dek. Tekma vseh zvezd je potekala 19. februarja, a na njej Leonard ni pustil ve\xc4\x8djega pe\xc4\x8data. V slabih 15 minutah je zbral le 4 to\xc4\x8dke, 2 skoka in 2 asistenci. Ekipa zahoda pa si je kljub temu priborila zmago nad vzhodom, z rezultatom 192-182. 6. marca je bil Leonard \xc5\xbee 4. v svoji karieri izbran za igralca tedna. Istega dne je njegova ekipa ugnala s 112-110 Houston Rockets. Kawhi je dosegel 39 to\xc4\x8dk in tem \xc5\xbee 91. zaporedno tekmo dosegel dvomestno \xc5\xa1tevilo to\xc4\x8dk. S tem je izena\xc4\x8dil klubski rekord Tim Duncan iz leta 2002-03._NEWLINE_Spursi so sezono kon\xc4\x8dali z izkupi\xc4\x8dkom 61-21 in se s tem uvrstili na drugo mesto zahodne konference. Leonard je za sabo pustil iz statisti\xc4\x8dnega vidika najuspe\xc5\xa1nej\xc5\xa1o sezono do sedaj. Dosegal je namre\xc4\x8d v povpre\xc4\x8dju 25.5 to\xc4\x8dke, 5.8 skoka, 3.5 asistence, 1.8 ukradene \xc5\xbeoge, pri 49% metu iz igre. Njegove odli\xc4\x8dne predstave so mu prislu\xc5\xbeile mesto v prvi peterki sezone. Ob tem se je \xc5\xbee tretje leto zapored uvrstil tudi v najbolj\xc5\xa1o obrambno peterko. V glasovanju za najbolj\xc5\xa1ega obrambnega ko\xc5\xa1arkarja in najbolj\xc5\xa1ega ko\xc5\xa1arkarja sezona je obakrat kon\xc4\x8dal na tretjem mestu._NEWLINE_Kon\xc4\x8dnico je ekipa iz San Antonia 15. aprila odprla z zmago nad Memphis Grizzlies s 111-82. Leonard je izena\xc4\x8dil svoj najbolj\xc5\xa1i strelski izku\xc5\xa1i\xc4\x8dek v kon\xc4\x8dnici z 32 to\xc4\x8dkami. \xc5\xbde dva dni kasneje pa je svoj strelski rekord popravil s 37 to\xc4\x8dkami, dodal pa tudi 11 skokov. Njegova ekipa je prepri\xc4\x8dljivo premagala Grizzlije z 96-82 in s tem povedla z 2-0 v zmagah. 4. tekma prvega kroga je bila ponovno rekordna za Leonarda. Dosegel je namre\xc4\x8d 43 to\xc4\x8dk, a so Spursi klonili po podalj\xc5\xa1ku z 110-108. S tem sta se ekipi izena\xc4\x8dili po zmagah na 2-2. Na 6. tekmi je Leonard s 29 to\xc4\x8dkami popeljal svojo ekipo do zmage z rezultatom 103-96 in do napredovanja v naslednji krog z izidom 4-2. V 2. krogu so Spursi uspe\xc5\xa1no izlo\xc4\x8dili Houston Rockets z 4-2. To jim je uspelo, \xc4\x8deprav Kawhi na 6. tekmi zaradi po\xc5\xa1kodbe gle\xc5\xbenja ni igral. V konferen\xc4\x8dnem finalu so se pomerili z Golden State Warriors. Na prvi tekmi je v tretji \xc4\x8detrtini Leonard po metu pristal na nogi Zaza Pachulia. Obnovil je po\xc5\xa1kodbo gle\xc5\xbenja in bil primoran zapustiti tekmo s 26 to\xc4\x8dkami. Po\xc5\xa1kodba mu je onemogo\xc4\x8dila nadaljne nastope v konferen\xc4\x8dnem finalu, v katerem je njegova ekipa na koncu izgubila \xc5\xbee po 4 tekmah. Okoli\xc5\xa1\xc4\x8dine po\xc5\xa1kodbe so spro\xc5\xbeile veliko polemik, saj so bili nekateri mnenja, da jo je Pachulia povzro\xc4\x8dil namerno. Da bi prepre\xc4\x8dile podobne situacije v prihodnosti je pri\xc5\xa1lo tudi do uvedbe pravila, ki sodnikom dovoljuje, da kaznujejo branilca, ki nasprotniku pri metu ne pusti prostora za varen doskok. Leonard je kon\xc4\x8dnico zaklju\xc4\x8dil s povpre\xc4\x8djem 27.7 to\xc4\x8dk, 7.8 skoka, 4.6 asistence, 1.7 ukradene \xc5\xbeoge na tekmo. Pri tem je metal iz igre 52.5%.\n_START_SECTION_\n2017-18: S po\xc5\xa1kodbo zaznamovana sezona\n_START_PARAGRAPH_\nLeonard je debitiral \xc5\xa1ele 12 decembra proti Dallas Mavericks in izpustil prvih 27 tekem zaradi po\xc5\xa1kodbe \xc5\xa1tiriglave stegenske mi\xc5\xa1ice. Do 13. januarja je nastopil na 9 tekmah Tega dne je ponovno zaigral proti Denver Nuggets po 3 tekmah odsotnosti zaradi po\xc5\xa1kodbe leve rame proti Phoenix Suns 5. januarja. Ponovne te\xc5\xbeave s \xc5\xa1tiriglave stegenske mi\xc5\xa1ice so ga 17. januarja dokon\xc4\x8dno onemogo\xc4\x8dile. Moral je na rehabilitacijo, \xc4\x8das njegove vrnitve je bil neznanka. Leonardu so zdravniki San Antonia kmalu dali dovoljenje za igro, vendar se je sam odlo\xc4\x8dil, da poi\xc5\xa1\xc4\x8de drugo mnenje. Nametosti med taborom Spursom in Leonarda so za\xc4\x8dele nara\xc5\xa1\xc4\x8dati. Nih\xc4\x8de ni zares vedel \xc4\x8dasa njegove vrnitve, prav tako pa ekipa ni imela inormacij o poteku njegove rehabilitacije. V javnost so prihjale nenavadne izjave soigralcev in trenerja Gregg Popovich. Ta je na novinarskih konferencah jasno pokazal nezadovoljstvo s situacijo in tudi dal vedeti, da nih\xc4\x8de ni pri\xc4\x8dakoval tako dolgotrajne rehabilitacije. Stanje je dodatno posalb\xc5\xa1ala izjava soigralca Tony Parker, ki je bil prav tako v tem \xc4\x8dasu okreval po po\xc5\xa1kodbi, za katero je deja, da je enaka kot pri Leonardu vendar "100 krat huj\xc5\xa1a". 17. marca so imeli po igralci zaprt sestanek z Kawhi-om. Pri\xc5\xa1lo je do konfrontacije med Parkerjem in Ginobilijem na eni strani in Leonardom na drugi. Soigralci so mu namre\xc4\x8d o\xc4\x8ditali, da se ni pripravljen \xc5\xbertvovati za ekipo in ji pomagati v boju za kon\xc4\x8dnico. Sre\xc4\x8danje je bilo po pora\xc4\x8dnju napeto in \xc4\x8dustveno. Leonard v sezoni 2017-18 ni ve\xc4\x8d zaigral.\n_START_SECTION_\nToronto Raptors\n_START_PARAGRAPH_\nOdnosi med Leonardom in San Antonio Spursi so se povsem poru\xc5\xa1ili in junija 2018 so bila objavljena poro\xc4\x8dila, da je Kawhi zaprosil za menjavo v drugo ekipo. Spursi so za\xc4\x8deli iskanje za najbolj\xc5\xa1o ponudbo, vendar so ob tem naleteli na dve oviri. Druge ekipe so bile namre\xc4\x8d zadr\xc5\xbeane glede bogatih ponudb zaradi nejasnosti glede po\xc5\xa1kodbe Leonarda. Poleg tega pa je imel prvi zvezdnik San Antonia le \xc5\xa1e eno leto pogodbe, ob tem pa je jasno izrazil svoje namere, da \xc5\xbeeli kot prost igralec skleniti novo pogodbo z Los Angeles Lakers. Tako bi vsaka druga ekipa imela v praksi Leonarda le na enoletni posoji, za kar pa ve\xc4\x8dina ni bila pripravljena dati svojih bolj\xc5\xa1ih igralcev oziroma ve\xc4\x8dih izborov na naboru v prvem krogu. Tveganje je nazadnje prevzel predsednik ko\xc5\xa1arkarskih poslov Toronto Raptors - Masai Ujiri. Njegova ekipa je s svojima glavnima zvezdnikoma DeMar DeRozan in Kyle Lowry gladko izgubila v konferen\xc4\x8dnem finalu vzhoda s 4-0. Postalo je jasno, da je za Reptors-e v takratni sestavi naslov nedosegljiv. Ujiri se je uspe\xc5\xa1no dogovoril za menjavo s Spursi, in sicer je v zameno za DeRozan-a in Jakob Poeltl ter za\xc5\xa1\xc4\x8diten izbor na NBA naboru 2019 v prvem krogu dobil Leonarda in Danny Green. S tem so se jasno pokazale namere Raptors-ev, da gredo naslednjo sezono na vse ali ni\xc4\x8d.\n_START_SECTION_\n2018-19: Drugi\xc4\x8d prvak NBA in najkoristnej\xc5\xa1i igralec finala\n_START_PARAGRAPH_\nEkipo Toronta je \xc4\x8dakal velik izziv. \xc4\x8cakala enkratna prilo\xc5\xbenost, da se vme\xc5\xa1ajo v boj za naslov, ob tem pa so \xc5\xbeeleli Leonarda prepri\xc4\x8dati v podalj\xc5\xa1anje pogodbe, \xc4\x8deprav je pred menjavo jasno izrazil namene, da se \xc5\xbeeli vrniti v svoje rodno mesto - Los Angeles. Pozorni so morali biti tudi na pristop k Leonardovi po\xc5\xa1kodbi, nih\xc4\x8de si ni namre\xc4\x8d \xc5\xbeelel, da bi se pripretila podobna situacija, kot se je prej\xc5\xa1njo sezono v San Antoniu. Izbrali so posebno strategijo, kjer so Leonardu pustili, da je izpustil nekatere manj pomembne tekme rednega dela sezone zaradi "uporavljanja obremenitve" (angle\xc5\xa1ko load management). Prav tako ni igral na tekmah, ki so se odvile drugi dan zapored. Leonard je tako zaigral na 59 od 81 tekem rednega dela._NEWLINE_Leonard je za Raptorse debitiral 17. oktobra na uvodni tekmi sezone, na kateri premagali Cleveland Cavaliers s 116-104. Dosegel 24 to\xc4\x8dk in 12 skokov. Dva dni kasneje je popravil svoj strelski izkupi\xc4\x8dek in dosegel 31 to\xc4\x8dk ob 10 skokih v zmagi nad Boston Celtics s 113-101. Svojo formo je stopnjeval in proti Minnesota Timberwolves 24. oktobra zbral 35 to\xc4\x8dk. Tekmo so Raptorsi dobili z izidom 112-105. Sezono so tako odprli z nizom petih zaporednih zmag. Proti Boston Celtics so ponovno zaigrali 16. novembra, vendar tokrat klonili po podalj\xc5\xa1ku z 116-123. Ob porazu je Leonard zbral 31 to\xc4\x8dk in dodal 15 skokov. 25. novembra je Leonard na tekmi proti Miami Heat dobil prvo tehni\xc4\x8dno napako svoje NBA kariere v rednem delu sezone. Tekmo je sicer ekipa iz Toronta dobila z rezultatom 125-115, Kawhi je kon\xc4\x8dal kot najbolj\xc5\xa1i strelec svoje ekipe, z 29 to\xc4\x8dkami, in tudi skakalec, z 10 skoki. _NEWLINE_29. novembra proti Golden State Warriors je zbral najve\xc4\x8d to\xc4\x8dk na tekmi v sezoni, in sicer 37. Tekmo so Raptorsi dobili po podalj\xc5\xa1ku (131-128). med 26. novembrom in 2. decembrom je bil izbran za igralca tedna na vzhodu. Svoj najbolj\xc5\xa1i strelski izkupi\xc4\x8dek sezone je pononvno izena\xc4\x8dil 21. decembra na tekmi proti Cleveland Cavaliers, ki so jo dobili z 126-110. 1. januar je postavil svoj osebni strelski rekord in dosegel 45 to\xc4\x8dk v zmagi s 122-116 nad Utah Jazz. To je bila zanj \xc5\xbee rekordna 14 zaporedna tekma, na kateri je dosegel vsaj 20 to\xc4\x8dk. Ponovno je bil s 41 to\xc4\x8dkami in 11 skoki izjemno razpolo\xc5\xbeen 13. januarja proti Washington Wizards. Tekmo so Raptorsi dobili \xc5\xa1ele po dvojnem podalj\xc5\xa1ku, in sicer z 140-38. Leonard je na parketu pre\xc5\xbeivel kar 45 minut. Njegov niz prebite meje 20 to\xc4\x8dk se je kon\xc4\x8dal na 23. zaporedni tekmi 31. januarja (niz je trajal 22 tekem), ko je ob porazu s 92-105 proti Milwaukee Bucks dosegel le 16 to\xc4\x8dk. 3. marca je Kawhi znova zablestel v napetem obra\xc4\x8dunu z Portland Trail Blazers, na katerem je dosegel 38 to\xc4\x8dk in ko\xc5\xa1 za zmago s 119-117 v zadnjih treh sekundah tekme._NEWLINE_Redni del sezone so Toronto Raptorsi zaklju\xc4\x8dili na 2. mestu vzhodne konference, z izkupi\xc4\x8dkom 58-24. Leonard je v povpre\xc4\x8dju dosegal na tekmo 26.6 to\xc4\x8dke, 7.3 skoka, 3.3 asistence in 1.8 ukradene \xc5\xbeoge. Iz igre je metal 50%. Uvr\xc5\xa1\xc4\x8den je bil v drugo najbolj\xc5\xa1o peterko sezone in v drugo najbolj\xc5\xa1o obrambno peterko sezone._NEWLINE_Drugi krog kon\xc4\x8dnice proti Philadelphia 76ers je Leonard za\xc4\x8del izjemno. Dosegel je 45 to\xc4\x8dk ob 69.6% metu iz igre in popeljal Raptorse do zmage z 108-95. Postal je \xc5\xa1ele drugi igralec v zgodovini fran\xc5\xa1ize, ki je v kon\xc4\x8dnici presegel mejo 40 to\xc4\x8dk (pridru\xc5\xbeil se je Vince Carter, ki je 2001 dosegel 50 to\xc4\x8dk). Na 4. tekmi je s 39 to\xc4\x8dkami in 14 skoki klju\xc4\x8dno pripomogel k zmagi z rezultatom 101-96. S tem sta se ekipi izena\xc4\x8dili v zmagah: 2-2. Serija se je zavlekla do odlo\xc4\x8dilne 7. tekme, na kateri se je Leonard ponovno pokazal v veliki lu\xc4\x8di. Zadel je klju\xc4\x8dni met ob zvoku sirene in svoji ekipi prinesel zmago s 92-90. Sam met se bo zapisal v zgodovino ko\xc5\xa1arke, Kawhi je metal iz te\xc5\xbekega polo\xc5\xbeaja v kotu in po ve\xc4\x8dkratnem odboju \xc5\xbeoge od obro\xc4\x8da, se je le ta uspe\xc5\xa1no zvalila skozi in prinesla napredovanje kanadski ekipi. To je bil prvi uspe\xc5\xa1en met ob zvoku sirene na 7. tekmi kon\xc4\x8dnice v zgodovini lige NBA. Poleg odlo\xc4\x8dilnega meta je Leonard k zmagi prispeval tudi 41 to\xc4\x8dk, ob nekoliko slab\xc5\xa1em metu iz igre (16-39)._NEWLINE_Svoj zmagoviti pohod so Raptorsi nadaljevali v konferen\xc4\x8dnem finalu vzhoda proti Milwaukee Bucks. Leonard je pononvno izstopal. Poleg neverjetnih predstav v napadu, pa je ponovno veliko vlogo odigrala njegova obramba. Pokrival je namre\xc4\x8d prvega zvezdnika nasprotne ekipe - Giannis Antetokounmpo, ki je bil do tedaj za vse nasprotnike nere\xc5\xa1ljiva uganka. Svoje delo je Kawhi opravil z odliko, saj je Giannisu dovolil v pov\xc5\xa1re\xc4\x8dju polovico manj to\xc4\x8dk kot naslednji najbolj uspe\xc5\xa1en branilec, ki je pokrival Grka. Na 3. tekmi je dosegel 36 to\xc4\x8dk, od tega 8 v drugem podalj\xc5\xa1ku, in prinesel zmago svoji ekipi (118-112). S tem se je zmanj\xc5\xbeal zaostanek Toronta v zmagah na 1-2. V nadaljevanju pa je pri\xc5\xa1lo do preobrata in na 5. tekmi so po zmagi s 105-99 Raptorsi povedli v seriji s 3-2. Pononvno je imel odlo\xc4\x8dilno vlogo na tekmi Kawhi, ki je bil prvi strelec s 35 to\xc4\x8dkami, ob tem je zadel tudi 5 metov za 3 in zbral 7 skokov. Na 6. tekmi je Torontu uspel zgodovinski uspeh, saj se jim je prvi\xc4\x8d v zgodovini fran\xc5\xa1ize uspelo uvrstiti v finale lige NBA. Ob klju\xc4\x8dni zmagi s 100-94 je Leonard prispeval 27 to\xc4\x8dk in 17 skokov. Piko na i je postavil z zabijanjem prek Giannis Antetokounmpo, po uspe\xc5\xa1no ukradeni \xc5\xbeogi soigralca Kyle Lowry._NEWLINE_V Finalu so Toronto \xc4\x8dakali Golden State Warriors, ki so bili \xc5\xbee od za\xc4\x8detka sezone obravnavani kot nesporni favoriti za osvojitev naslova. Kljub temu pa so Warriorsi imeli veliko nesre\xc4\x8de s po\xc5\xa1kodbami. Na prvih 4 tekmah niso mogli ra\xc4\x8dunati na prvega zvezdnika Kevin Durant, ki se je vrnil \xc5\xa1ele na 5. tekmi, a se na njej ponovno hudo po\xc5\xa1kodoval. Poleg tega je na zadnji, 6. tekmi, huj\xc5\xa1o po\xc5\xa1kodbo staknil \xc5\xa1e Klay Thompson.  Kljub temu pa se je Leonard v finalu zapisal v zgodovino in prikazal eno najbolj\xc5\xa1ih predstav finala lige NBA vseh \xc4\x8dasov. Na 2. tekmi je ob porazu s 104-109 prispeval 34 to\xc4\x8dk in dodal 14 skokov. Raptorsi so na 4. tekmi povedli v seriji s 3-1 po zmagi na gostovanju z 105-92. Klju\xc4\x8den mo\xc5\xbe je bil zopet Kawhi, ki je zabele\xc5\xbeil 36 to\xc4\x8dk ob 12 skokih. Na 6. tekmi je s 22 to\xc4\x8dkami poskrbel za kon\xc4\x8dno zmago v seriji s 4-2 (tekma se je kon\xc4\x8dala z izidom 114-110) in osvojitev naslova prvaka lige NBA. Za Raptorse je bil to prvi naslov, za Leonarda pa drugi v karieri. Ob tem je postal \xc5\xbee drugi\xc4\x8d najkoristnej\xc5\xa1i igralec finala lige NBA. S tem dose\xc5\xbekom se je pridru\xc5\xbeil LeBron James in Kareem Abdul-Jabbar, ki sta do takrat edina osvojila ta naziv z dvema razli\xc4\x8dnima ekipama. V kon\xc4\x8dnici je Leonard dosegel 732 to\xc4\x8dk, kar ga uvr\xc5\xa1\xc4\x8da na tretje mesto na ve\xc4\x8dni lestvici po najvi\xc5\xa1jem dose\xc5\xbeenem \xc5\xa1tevilu to\xc4\x8dk v kon\xc4\x8dnici, takoj za LeBron James (748 v letu 2018) in Michael Jordan (759 v letu 1992). Njegova statistika je zna\xc5\xa1ala v povpre\xc4\x8dju na tekmo 30.5 to\xc4\x8dke, 9.1 skoka, 3.9 asistence in 1.7 ukradene \xc5\xbeoge. Ob tem je metal iz igre 49%.'